98/186/EY: Komission päätös, tehty 25 päivänä helmikuuta 1998, maataloustilastojen parantamiseksi toteutettavan teknisen toimintasuunnitelman 1998 (ensimmäinen osa) hyväksymisestä (ETA:n kannalta merkityksellinen teksti)



Virallinen lehti nro L 070 , 10/03/1998 s. 0023 - 0025



KOMISSION PÄÄTÖS, tehty 25 päivänä helmikuuta 1998, maataloustilastojen parantamiseksi toteutettavan teknisen toimintasuunnitelman 1998 (ensimmäinen osa) hyväksymisestä (ETA:n kannalta merkityksellinen teksti) (98/186/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY (1), sellaisena kuin se on muutettuna päätöksellä 98/3/EY (2), sekä katsoo, että komissio laatii päätöksen 96/411/EY 4 artiklan 1 kohdan mukaisesti vuosittain maataloustilastoja koskevan teknisen toimintasuunnitelman, on syytä vahvistaa tiettyjä teknisessä toimintasuunnitelmassa 1996/1997 (3) (4) aloitettuja toimia ja jäsenvaltioiden on jatkettava ponnistelujaan, ja tässä päätöksessä määrätyt toimenpiteet ovat pysyvän maatalouskomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteenä oleva tekninen toimintasuunnitelma 1998 maataloustilastojen parantamiseksi (ensimmäinen osa) hyväksytään. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä helmikuuta 1998. Komission puolesta Franz FISCHLER Komission jäsen (1) EYVL L 162, 1.7.1996, s. 14 (2) EYVL L 1, 3.1.1998, s. 9 (3) EYVL L 6, 10.1.1997, s. 45 (4) EYVL L 240, 2.9.1997, s. 10 LIITE TEKNINEN TOIMINTASUUNNITELMA 1998 (ENSIMMÄINEN OSA) 1. Maataloustilastojen parantamiseksi toteutettavan teknisen toimintasuunnitelman (TAPAS) 1998 ensimmäisessä osassa esitettyjen toimien tavoitteena on mahdollistaa sellaisten toimintasuunnitelmassa 1996/1997 alulle pantujen toimien jatkuminen, joiden osalta vuoden 1997 aikana kokeiltuja menetelmiä on laajennettava tai vahvistettava parempien tilastojen saamiseksi seuraavilla aloilla: i) varhaiset kylvöennusteet, ii) hedelmä- ja vihannesalan tilastojen parantaminen ja nopea toimittaminen iii) taseet. Komissio osallistuu näiden alojen toimien rahoittamiseen. Yksittäisen jäsenvaltion saama avustus ei ylitä tämän liitteen lopussa olevassa taulukossa A ilmoitettuja summia. 2. Jäsenvaltioiden esittämien toimien olisi sisällettävä: i) varhaiset kylvöennusteet Toimen tarkoituksena on helmikuun 1998 loppuun mennessä saada arvio Euroopan unionin jäsenvaltioiden alueista, joihin on kylvetty vehnää, durumvehnää, ohraa, kauraa, ruista, muita talviviljoja ja rapsia. Tämä arvio olisi ajantasaistettava ennen toukokuun loppua siten, että siihen lisätään arvio kevätviljoista, öljysiemenistä ja valkuaiskasveista. Komissio vastaa, tämän liitteen taulukossa A annetuissa rajoissa, kuluista, joita jäsenvaltioille koituu toimista, joilla pyritään vakauttamaan, laajentamaan ja vahvistamaan tällä alalla vuonna 1997 koeluonteisesti käyttöönotettua menetelmää. ii) hedelmä- ja vihannesalan tilastojen parantaminen ja nopea toimittaminen Tämän toimen tarkoitus on saada aikaan luotettavia tilastoja yhteisön tärkeimpien hedelmien ja vihannesten tuotannosta. Jäsenvaltioiden on ilmoitettava Eurostatille mahdollisimman pian sadonkorjuun jälkeen näiden tuotteiden viljelypinta-alaa ja tuotantoa koskevat tiedot. Komissio myöntää, tämän liitteen taulukossa A annetuissa rajoissa, rahoitustukea jäsenvaltioille, jotka ottavat käyttöön täydentäviä työtapoja parantaakseen oman maansa hedelmien ja vihannesten tuotannon tuntemusta. iii) taseet Tämän toimen tarkoitus on parantaa taseisiin liittyviä tietoja seuraavilla aloilla: a) vilja- ja muut peltokasvitaseet, hedelmä- ja vihannestaseet, maitotuotetaseet, muut taseet, b) rehutaseet. Jotta jäsenvaltiot voivat jatkaa vuoden 1996/1997 toimintaohjelman (TAPAS) aikana aloittamiaan kyseistä aihetta koskevia ponnisteluja, komissio myöntää, tämän liitteen taulukossa A annetuissa rajoissa, rahoitustukea jäsenvaltiolle, jotka esittelevät uusia tämän alan toimintahankkeita. >TAULUKON PAIKKA>